Den Vest-Sjællandske Avis, 1818-06-06
En Engelsk Escadre paa 8 Orlogskibe og nogle Fregatter skal derimod krydse i Canalen og paa Kysterne af Spanien i Sommer for at øve Søefolkene; og mange store Fregatter bygges i de Engelske Havne, for i modende Tilfælde at være de Amerikanske voxne. – Dog søge selv fornuftige Journalister at mildne de saa let opvakte Forstemmelser imellem begge disse Søefarende og dristige Nationer, faaledes giøre nogle Engelske Blade opmærksom paa, at al Mellemhandel imellem de Nordamerikanske Fristater og det Brittiske Vestindien er ikke bleven ophævet ved den sidste Congresakt, thi da Parlementet bevilgede i sit forrige Møde, at Vestindiske Produkter maae føres til Fristaterne fra Øen Bermudas, saa har ikke heller Congressen udstrakt sit Forbud til denne Øe, saa at der staaer dog endnu en Forbindelsesvei aaben. - Ogsaa den Spanske Regiering har gjort et betydeligt Skridt, til at hæve Misforstaaelserne med Fristaterne, da Kongen har ved en særskilt Cabinetsordre erklæret den Amerikanske Consul Meades Arrestation i Ca dir, og den Erklæring at han var bankerot, for uretfærdig, saa at han nu er frigiven (man veed hvor meget den Amerikanske Regiering har besværet sig over hans Fængsling). - Congressen, som har den 20de April d. A. prorogeret sine Møder til December, har imidlertid inden denne Beslutning blev taget, resolveret, at Præsidenten skal forlange udleveret af de Spanske Auctoriteter alle de Dokumenter og officielle Aktstykker, som vedkom den forrige Regiering af Louisiana, især de som have Hensyn til de Landstrækninger, som bleve skilte derfra, dengang dette Land blev aftraadt til de forenede Stater (hvor mange Stridigheder kan ikke denne eene Beslutning foranledige?); ogsaa har den besluttet med Hensyn til Storbrittanien: at de Told afgifter som ere lagte paa Jndførselen af Bomulds og Uldne Varer, skulle endnu betales af dem i 7 Aar fra 30te Juni af at regne. Ogsaa er det overdraget Præsidenten at indgaae en Forening med den Engelske Regiering om at bringe Berigtigelserne af Grændserne i Overeensstemmelse med den 6te og 7de Artikel af Freden i Gent tilende paa en hurtigere Maade end den hidindtil brugte. - Det Engelske Parlement har endnu ikke sluttet sine Forhandlinger. Hr. Hovarth giorde den 15de Mai Underhuuset den omtalte Motion om Meddeelelse af flere Dokumenter og den nærværende Krig, i Ostindien, han forlangte at Huuset skulde underrettes om Aarsagen til, at Marqvien af Hastings har bragt en saa stor Armee i Marken. Det hedder sagde han, at det blot er skeet for at gjøre en Ende paa Pindarernes Røverier, men disse ere alt for ubetydelige til at man skulde foretage sig saa store Udrustninger. Deres Maneer er naar Regntiden, er forbi, at adsprede sig over Landet i forskiellige Retninger, for at udplyndre Jndvaanerne; forfølger man dem, saa flygte de hver til sin Side, men Aaret derpaa komme de altid igien. Men nu staaer General-Gouverneuren i Marken med en Armee paa 100,000 Mand, og er 1000 Engelske Miile borte fra Calcutta. Peischwa, Holkar og Rajahen af Berar ere allerede betvungne, sandsynligen ere deres Hovedstæder i General-Gouverneurens Besiddelse. Da vi have en Act, som forkasterErobringsystemet i Jndien, som høist skadeligt, saa holder jeg Undersøgelsen om Aarsagen til og Hensigten af denne Krig i Jndien, for at være meget nødvendig, Ministeren Canning svarede herpaa at han var beredvillig til at fremlægge alle Dokumenterne Krigen med Peischwa angaaende, men at de officielle Dokumenter og Krigen med de øvrige Mahratte-Chefer vare endnu ikke indløbne; man besluttede da at de Dokumenter, som man havde, skulde fremlægges. Den 13de havde Lord Liverpool anmeldt et Budskab i Overhuuset fra Prinds=Regenten, hvorved Hertugen af Kentsforestaaende Formæling med Enkefyrstinden af Leiningen bliver notificeret, Lord Castlereagh overbragte Underhuuset samme Budskab; i Mødet den 15de androg denne paa en Forhøielse af Hertugens Appanage fra 18000 til 24000 Pund Sterling aarlig. Oppositionen erklærede sig vel imod Forslaget, men det gik igiennem med en Stemmefleerhed af 205 mod 52 Stemmer. - Billen om de nye Kirkers Opførelse er to Gange bleven oplæst i Overhuuset; London allene behøver 13 nye Kirker (man bedømmer saa ofte Religiøsiteten i de store Stæder af Mængden af Kirkegiængerne; men man forglemmer at Kirkernes Antal i disse svarer saa sielden til Folkemængdens Størrelse. – Den 19de faldt Hr. Herons Motion i Underhuuset igiennem, at der skulde skee en Forandring i den Bestemmelse, at Parlementerne skulle vedvare i 7 Aar uden nye Valg.